title: Direktiva Komisije 2008/63/EZ od 20. lipnja 2008. o tržišnom natjecanju na tržištima telekomunikacijske terminalne opreme (Kodificirana inačica)  Tekst značajan za EGP

text:
               08/Sv. 003

               HR

               Službeni list Europske unije

               236

         32008L0063

               L 162/20

               SLUŽBENI LIST EUROPSKE UNIJE

               20.06.2008.

      DIREKTIVA KOMISIJE 2008/63/EZ
   od 20. lipnja 2008.
   o tržišnom natjecanju na tržištima telekomunikacijske terminalne opreme
   (Tekst značajan za EGP)
   (Kodificirana inačica)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 86. stavak 3.,
   budući da:

               (1)

               Direktiva Komisije 88/301/EEZ od 16. svibnja 1988. o tržišnom natjecanju na tržištima telekomunikacijske terminalne opreme (1) znatno je izmijenjena (2). Radi jasnoće i razboritosti potrebno ju je kodificirati.

               (2)

               U svim državama članicama telekomunikacije su, u cijelosti ili djelomično, bile državni monopol, općenito u obliku posebnih ili isključivih prava dodijeljenih jednom ili više tijela koja su odgovorna za omogućivanje pristupa mreži i upravljanje mrežnom infrastrukturom i povezanim uslugama. Ta se prava, međutim, često koriste ne samo za pružanje usluga uporabe mreže, nego i za proširenje usluge na osiguranje korisničke terminalne opreme za povezivanje s mrežom. U posljednjim je desetljećima zabilježen znatni tehnički razvoj u mrežama, a brzina razvoja posebno je zamjetna u području terminalne opreme.

               (3)

               Države članice su, kao odgovor na tehnološki i gospodarski razvoj, preispitale dodjelu posebnih ili isključivih prava u telekomunikacijskom sektoru. Širenje raznovrsnosti terminalne opreme i mogućnost višestruke uporabe terminala znači da korisnicima mora biti omogućen slobodan izbor između različitih vrsta dostupne opreme ako im se želi osigurati najveća moguća korist od tehnološkog napretka u ovom sektoru.

               (4)

               Postojanje isključivih prava uzrokuje ograničavanje slobode kretanja telekomunikacijske terminalne opreme, kako u pogledu uvoza i stavljanja na tržište terminalne opreme (uključujući satelitsku opremu) jer se određeni proizvodi ne stavljaju na tržište, tako i u pogledu povezivanja, stavljanja u uporabu ili održavanja jer, uzimajući u obzir obilježja tržišta, a posebno raznolikost i tehničku prirodu proizvoda, monopol nema motiva pružati te usluge u odnosu na proizvode koje nije stavio na tržište ili uvezao, niti uskladiti svoje cijene s troškovima zbog toga što ne postoji konkurencija novih subjekata koji bi ušli na tržište. Uzimajući u obzir činjenicu da na većini tržišta opreme uobičajeno postoji široki raspon telekomunikacijske opreme, svako posebno pravo kojim se izravno ili neizravno ograničava broj poduzetnika ovlaštenih za uvoz, stavljanje na tržište, spajanje, stavljanje u uporabu i održavanje takve opreme, moglo bi imati istu vrstu učinka kao i dodjela isključivih prava. Takva isključiva ili posebna prava predstavljaju mjere s jednakim učinkom kao kvantitativna ograničenja koja nisu u skladu s člankom 28. Ugovora. Prema tome, potrebno je ukinuti sva postojeća isključiva prava u području uvoza, stavljanja na tržište, povezivanja, stavljanja u uporabu i održavanja terminalne i telekomunikacijske opreme, kao i prava koja imaju usporedive učinke – drugim riječima, sva posebna prava osim onih koja se sastoje od pravnih ili regulatornih prednosti danih jednom poduzetniku ili više njih, a utječu samo na sposobnost drugih poduzetnika da poduzmu neku od gore spomenutih aktivnosti na istom zemljopisnom području pod uvjetima koji su u bitnome istovjetni.

               (5)

               Posebna ili isključiva prava vezana uz terminalnu opremu u praksi se ostvaruju tako da se oprema iz drugih država članica stavlja u nepovoljniji položaj, posebno sprečavanjem korisnika da slobodno biraju opremu koja najbolje odgovara njihovim potrebama u smislu cijene i kvalitete, bez obzira na njezino podrijetlo. Ostvarivanje tih prava, prema tome, nije u skladu s člankom 31. Ugovora u svim državama članicama.

               (6)

               Pružanje usluga postavljanja i održavanja ključni je čimbenik pri kupnji ili unajmljivanju terminalne opreme. Zadržavanje isključivih prava u ovom području bilo bi ravno zadržavanju isključivih prava stavljanja na tržište. Takva prava stoga moraju također biti ukinuta ako želimo da ukidanje isključivih prava uvoza i stavljanja na tržište imaju ikakav praktični učinak.

               (7)

               Održavanje terminalne opreme je usluga u smislu članka 50. Ugovora. Predmetna usluga, koja se s komercijalnog gledišta ne može odvojiti od stavljanja terminalne opreme na tržište, mora se pružati slobodno u skladu s člankom 49. Ugovora i to posebno ako ju pružaju kvalificirani subjekti.

               (8)

               Stanje na tržištu i dalje dovodi do povreda pravila o tržišnom natjecanju utvrđenih Ugovorom te negativno utječe na razvoj trgovine u tolikoj mjeri da se kosi s interesima Zajednice. Jače tržišno natjecanje na tržištu terminalne opreme iziskuje uvođenje transparentnih tehničkih specifikacija koje zadovoljavaju ključne uvjete navedene u Direktivi 1999/5/EZ Europskog parlamenta i Vijeća od 9. ožujka 1999. o radio opremi i telekomunikacijskoj terminalnoj opremi te o uzajamnom priznavanju njihove usklađenosti (3) i koje omogućuju slobodno kretanje terminalne opreme. S druge strane, takva transparentnost za sobom nužno povlači objavu tehničkih specifikacija.

               (9)

               Posebna ili isključiva prava na uvoz i stavljanje terminalne opreme na tržište dovode do situacije koja je protivna cilju članka 3. točke (g) Ugovora, koja predviđa uspostavu sustava kojim se osigurava nenarušavanje tržišnog natjecanja na unutarnjem tržištu te nalaže a fortiori da tržišno natjecanje ne smije biti uklonjeno. Države članice prema članku 10. Ugovora imaju obvezu suzdržati se od svih mjera koje bi mogle ugroziti postizanje ciljeva Ugovora, uključujući članak 3. točku (g). Isključiva se prava stoga moraju smatrati nesukladnima članku 82. Ugovora u vezi s njegovim člankom 3., a dodjela ili zadržavanje takvih prava od strane države članice zabranjeno je prema članku 86. stavku 1. Ugovora.

               (10)

               Kako bi se korisnicima omogućio pristup terminalnoj opremi prema njihovom izboru, potrebno je poznavati i učiniti transparentnima obilježja točaka sučelja javne mreže na koju će se terminalna oprema spojiti. Države članice stoga moraju osigurati objavu obilježja i pristup korisnika točkama sučelja javne mreže.

               (11)

               Kako bi mogli staviti svoje proizvode na tržište, proizvođači terminalne opreme moraju znati koje tehničke specifikacije moraju zadovoljiti. Države članice stoga moraju formalizirati i objaviti specifikacije, čiji nacrt moraju dostaviti Komisiji, u skladu s Direktivom 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa (4). Specifikacije se mogu proširiti na proizvode uvezene iz drugih država članica samo ako su potrebni kako bi se osigurala usklađenost s ključnim uvjetima navedenim u članku 3. Direktive 1999/5/EZ, koji se legitimno mogu zahtijevati prema pravu Zajednice. Države članice se u svakom slučaju moraju pridržavati članaka 28. i 30. Ugovora, prema kojima država članica uvoznica mora dopustiti terminalnu opremu koja je zakonito proizvedena i stavljena na tržište u drugoj državi članici.

               (12)

               Kako bi se osiguralo da se specifikacije primjenjuju transparentno, objektivno i bez diskriminacije, praćenje prijava ne može se povjeriti konkurentu s tržišta terminalne opreme s obzirom na očit sukob interesa. Države članice stoga trebaju osigurati da odgovornost praćenja bude dodijeljena tijelu koje je neovisno od operatora mreže i od svih drugih konkurenata na predmetnom tržištu.

               (13)

               Ova Direktiva ne smije dovoditi u pitanje obveze država članica vezane uz rokove za prenošenje direktiva navedenih u Prilogu II., dijelu B, u nacionalno pravo,

         DONIJELA JE OVU DIREKTIVU:
   Članak 1.
   Za potrebe ove Direktive, primjenjuju se sljedeće definicije:

               1.

               „terminalna oprema” znači:

                           (a)

                           oprema koja je izravno ili neizravno povezana sa sučeljem javne telekomunikacijske mreže s ciljem slanja, obrade ili primanja informacija; u svakom slučaju (izravno ili neizravno), povezivanje se može ostvariti žicom, optičkim vlaknom ili elektromagnetski; povezivanje je neizravno ako je oprema smještena između terminala i sučelja mreže;

                           (b)

                           oprema za zemaljsku satelitsku stanicu;

               2.

               „oprema za zemaljsku satelitsku stanicu” znači oprema koja se može koristiti samo za prijenos („samo prijenos”), za prijenos i primanje („prijenos/primanje”) ili samo za primanje („samo primanje”) radijskih komunikacijskih signala preko satelita ili ostalih sustava smještenih u svemiru;

               3.

               „poduzetnik” znači javno ili privatno tijelo kojem država članica dodjeljuje posebna ili isključiva prava na uvoz, stavljanje na tržište, spajanje, stavljanje u uporabu telekomunikacijske terminalne opreme i/ili njezino održavanje;

               4.

               „posebna prava” znači prava koja država članica dodjeljuje ograničenom broju poduzetnika, kroz neki zakonodavni, regulatorni ili upravni instrument koji unutar danog zemljopisnog područja:

                           (a)

                           ograničava broj takvih poduzetnika na dva ili više, na način koji se ne temelji na objektivnim, razmjernim i nediskriminirajućim kriterijima; ili

                           (b)

                           određuje nekoliko konkurentskih poduzetnika, na način drugačiji od kriterija iz točke (a); ili

                           (c)

                           povjerava nekom poduzetniku, odnosno poduzetnicima, na način drugačiji od kriterija iz točaka (a) i (b), neke zakonske ili regulatorne prednosti koje znatno utječu na sposobnost nekog drugog poduzetnika da uvozi, stavlja na tržište, spaja, stavlja u uporabu i/ili održava telekomunikacijsku terminalnu opremu na istom zemljopisnom području pod uvjetima koji su u bitnome istovjetni.

         Članak 2.
   Države članice koje su poduzetnicima dodijelile posebna ili isključiva prava osiguravaju povlačenje svih isključivih prava, kao i posebnih prava koja:

               (a)

               ograničavaju broj poduzetnika na dva ili više, na način koji se ne temelji na objektivnim, razmjernim i nediskriminirajućim kriterijima, odnosno

               (b)

               određuju nekoliko konkurentskih poduzetnika, na način drugačiji od kriterija iz točke (a).

         One obavješćuju Komisiju o poduzetim mjerama odnosno o nacrtu zakonodavstva koje se uvodi u tu svrhu.
   Članak 3.
   Države članice osiguravaju da gospodarski subjekti imaju pravo na uvoz, stavljanje na tržište, spajanje, stavljanje u uporabu i održavanje terminalne opreme.
   Međutim, države članice mogu:

               (a)

               u slučaju opreme za zemaljske satelitske stanice, odbiti dopustiti da se takva oprema spaja na javnu telekomunikacijsku mrežu ili da bude stavljena u uporabu ako ona ne zadovoljava mjerodavne zajedničke tehničke propise donesene u skladu s Direktivom 1999/5/EZ odnosno, ako takvih propisa nema, ključne uvjete utvrđene u članku 3. te Direktive; u odsutnosti zajedničkih tehničkih pravila ili usklađenih regulatornih uvjeta, nacionalna pravila trebaju biti razmjerna ključnim uvjetima i prijavljena Komisiji u skladu s Direktivom 98/34/EZ ako ta Direktiva tako nalaže;

               (b)

               u slučaju ostale terminalne opreme, odbiti dopustiti da se takva oprema spaja na javnu telekomunikacijsku mrežu ako ona ne zadovoljava mjerodavne zajedničke tehničke propise donesene u skladu s Direktivom 1999/5/EZ odnosno, ako takvih propisa nema, ključne uvjete utvrđene u članku 3. te Direktive;

               (c)

               zahtijevati od gospodarskih subjekata da posjeduju tehničke kvalifikacije potrebne za spajanje, stavljanje u uporabu i održavanje terminalne opreme na temelju objektivnih, nediskriminirajućih i javno dostupnih kriterija.

         Članak 4.
   Države članice osiguravaju da korisnici imaju pristup novim točkama sučelja javnih mreža te da operatori telekomunikacijskih javnih mreža objave fizička obilježja tih točaka.
   Članak 5.
   Države članice osiguravaju da su sve specifikacije za termalnu opremu formalizirane i objavljene.
   Države članice Komisiji dostavljaju nacrt tih tehničkih specifikacija u skladu s Direktivom 98/34/EZ.
   Članak 6.
   Države članice osiguravaju da se kod praćenja specifikacija navedenih u članku 5. primjena povjeri tijelu koje je neovisno od javnih ili privatnih poduzetnika koji nude dobra i/ili usluge u telekomunikacijskom sektoru.
   Članak 7.
   Države članice na kraju svake godine dostavljaju Komisiji izvješće koje joj omogućuje praćenje usklađenosti s odredbama članaka 2., 3., 4. i 6.
   Struktura izvješća određena je u Prilogu I.
   Članak 8.
   Direktiva 88/301/EEZ, kako je izmijenjena Direktivom navedenom u Prilogu II., dijelu A, stavlja se izvan snage, bez obzira na obveze država članica vezane uz rokove za prenošenje direktiva navedenih u Prilogu II., dijelu B u nacionalno pravo.
   Pozivanja na Direktivu stavljenu izvan snage tumače se kao pozivanja na ovu Direktivu i čitaju se u skladu s korelacijskom tablicom u Prilogu III.
   Članak 9.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 10.
   Ova je Direktiva upućena državama članicama.

      Sastavljeno u Bruxellesu 20. lipnja 2008.

            Za Komisiju

            Predsjednik

         José Manuel BARROSO

      (1)  SL L 131, 27.5.1988., str. 73. Direktiva kako je izmijenjena Direktivom 94/46/EZ (SL L 268, 19.10.1994., str. 15.).

      (2)  Vidjeti Prilog II., dio A.

      (3)  SL L 91, 7.4.1999., str. 10. Direktiva kako je izmijenjena Uredbom (EZ) br. 1882/2003 (SL L 284, 31.10.2003., str. 1.).

      (4)  SL L 204, 21.7.1998., str. 37. Direktiva kako je zadnje izmijenjena Direktivom Vijeća 2006/96/EZ (SL L 363, 20.12.2006., str. 81.).
   PRILOG I.

      Struktura izvješća iz članka 7.

      Provedba članka 2.

   Terminalna oprema za koju se zakonodavstvo izmjenjuje ili je izmijenjeno.
   Prema kategoriji terminalne opreme:

               —

               datum donošenja mjere, ili

               —

               datum uvođenja propisa, ili

               —

               datum stupanja mjere na snagu.

      Provedba članka 3.

               —

               terminalna oprema, čije je spajanje i/ili puštanje u rad ograničeno,

               —

               potrebne tehničke kvalifikacije, uz navođenje pojedinosti o njihovoj objavi.

      Provedba članka 4.

               —

               pojedinosti o publikacijama u kojima su navedena fizička obilježja,

               —

               broj postojećih točaka sučelja javne mreže,

               —

               broj točaka sučelja javne mreže koje su sada dostupne.

      Provedba članka 6.

               —

               imenovano neovisno tijelo odnosno tijela.

         PRILOG II.
   DIO A

      Direktiva stavljena izvan snage s njezinom izmjenom

   (iz članka 8.)

               Direktiva Komisije 88/301/EEZ

               (SL L 131, 27.5.1988., str. 73).

               Direktiva Komisije 94/46/EZ

               (SL L 268, 19.10.1994., str. 15).

         DIO B

      Popis rokova za prenošenje u nacionalno pravo

   (iz članka 8.)

               Direktiva

               Rok za prenošenje

               88/301/EEZ

               —

               94/46/EZ

               8. kolovoza 1995.

         PRILOG III.

      Korelacijska tablica

               Direktiva 88/301/EEZ

               Ova Direktiva

               Članak 1., uvodne riječi

               Članak 1., uvodne riječi

               Članak 1. prva alineja, prva i druga rečenica

               Članak 1. točka 1. podtočka (a)

               Članak 1. prva alineja, posljednja rečenica

               Članak 1. točka 1. podtočka (b)

               Članak 1. druga alineja

               Članak 1. točka 3.

               Članak 1. treća alineja, uvodne riječi

               Članak 1. točka 4., uvodne riječi

               Članak 1. treća alineja, prva podalineja

               Članak 1. točka 4. podtočka (a)

               Članak 1. treća alineja, druga podalineja

               Članak 1. točka 4. podtočka (b)

               Članak 1. treća alineja, treća podalineja

               Članak 1. točka 4. podtočka (c)

               Članak 1. četvrta alineja

               Članak 1. točka 2

               Članak 2.

               Članak 2.

               Članak 3. prva rečenica

               Članak 3. prvi stavak

               Članak 3. druga rečenica

               Članak 3. drugi stavak, uvodna rečenica

               Članak 3. prva alineja

               Članak 3. drugi stavak točka (a)

               Članak 3. druga alineja

               Članak 3. drugi stavak točka (b)

               Članak 3. treća alineja

               Članak 3. drugi stavak točka (c)

               Članak 4. prvi stavak

               Članak 4.

               Članak 4. drugi stavak

               —

               Članak 5. stavak 1

               —

               Članak 5. stavak 2., prva rečenica

               Članak 5. prvi stavak

               Članak 5. stavak 2., druga rečenica

               Članak 5. drugi stavak

               Članak 6.

               Članak 6.

               Članak 8.

               —

               Članak 9.

               Članak 7.

               Članak 10.

               —

               —

               Članak 8.

               —

               Članak 9.

               Članak 11.

               Članak 10.

               Prilog I.

               —

               Prilog II.

               Prilog I.

               —

               Prilog II.

               —

               Prilog III.


title: Direktiva 2008/97/EZ Europskog parlamenta i Vijeća od 19. studenoga 2008. o izmjeni Direktive 96/22/EZ o zabrani korištenja nekih tvari s hormonskim ili tireostatskim djelovanjem i beta-agonista u uzgoju domaćih životinja  Tekst značajan za EGP

text:
               03/Sv. 52

               HR

               Službeni list Europske unije

               112

         32008L0097

               L 318/9

               SLUŽBENI LIST EUROPSKE UNIJE

         DIREKTIVA 2008/97/EZ EUROPSKOG PARLAMENTA I VIJEĆA
   od 19. studenoga 2008.
   o izmjeni Direktive 96/22/EZ o zabrani korištenja nekih tvari s hormonskim ili tireostatskim djelovanjem i beta-agonista u uzgoju domaćih životinja
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152. stavak 4. točku (b),
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom predviđenim člankom 251. Ugovora (2),
   budući da:

               (1)

               Članak 2. Direktive 96/22/EZ (3) zabranjuje, između ostalog, stavljanje na tržište stilbena, derivata stilbena, njihovih soli i estera i tireostatskih tvari za primjenu na životinjama svih vrsta.

               (2)

               Razlog za apsolutnu zabranu bio je taj da bi potencijalna zlouporaba ili pogrešna primjena bile teže za provesti ako na tržištu nema proizvoda koji su odobreni za bilo koju životinjsku vrstu.

               (3)

               Međutim, iskustvo stečeno posebno s nacionalnim planom rezidua podnesenim prema Direktivi Vijeća 96/23/EZ od 29. travnja 1996. o mjerama za praćenje određenih tvari i njihovih rezidua u živim životinjama i proizvodima životinjskog podrijetla (4) pokazalo je kako pogrešna primjena proizvoda namijenjenih za kućne ljubimce nema nikakvu ulogu kao izvor zlouporabe ili pogrešne primjene. To je djelomice tako jer je ekonomski nepoželjno koristiti proizvode namijenjene kućnim ljubimcima za poticanje rasta životinja koje se koriste za proizvodnju hrane.

               (4)

               Štoviše, zabrana tireostatskih tvari ima štetne posljedice za dobrobit kućnih ljubimaca (pasa i mačaka) radi nedostatka alternativnog liječenja hipertireoizma kod tih životinja.

               (5)

               Protokolom o zaštiti i dobrobiti životinja koji je priložen Ugovoru predviđa se da Zajednica i države članice trebaju u potpunosti obratiti pozornost na zahtjeve u pogledu dobrobiti životinja u provedbi politika Zajednice, posebno s obzirom na unutarnje tržište.

               (6)

               Stoga je primjereno ograničiti područje primjene Direktive 96/22/EZ samo na životinje koje se koriste za proizvodnju hrane i povući zabranu za kućne ljubimce, kao i prilagoditi definiciju terapijske primjene.

               (7)

               Mišljenjem Znanstvenog odbora o veterinarskim mjerama koje se odnose na javno zdravlje (SCVPH) od 30. travnja 1999. o potencijalnim rizicima po ljudsko zdravlje od rezidua hormona u goveđem mesu i mesnim proizvodima (koje je revidirano 3. svibnja 2000. i potvrđeno 10. travnja 2002.) zaključeno je da postoji velika količina nedavnih dokaza koji ukazuju da se estradiol 17β treba smatrati potpunim kancerogenom, s obzirom da ima učinke poticanja nastanka tumora i rasta tumora, te da trenutačno dostupni podaci nisu dostatni za kvantitativnu procjenu rizika po ljudsko zdravlje. Posljedično tome, Direktiva 96/22/EZ izmijenjena je Direktivom 2003/74/EZ kako bi se, između ostalog, trajno zabranila primjena estradiola 17β kao pospješivača rasta i značajno umanjile sve ostale okolnosti u kojima se može primjenjivati na sve ostale životinje iz uzgoja u terapijske ili zootehničke svrhe do daljnjeg ispitivanja činjenične i znanstvene situacije te veterinarske prakse u državama članicama.

               (8)

               Članakom 11.a Direktive 96/22/EZ od Komisije se zahtijeva predstavljanje izviješća do 14. listopada 2005. o dostupnosti alternativnih veterinarsko-medicinskih proizvoda za one koji sadrže estradiol 17β za životinje koje se koriste radi proizvodnje hrane za terapijsku primjenu. Komisija je zatražila stručni savjet i uspostavila odgovarajuće znanstveno izvješće koje je dalje proslijeđeno Europskom parlamentu i Vijeću 11. listopada 2005. To izvješće zaključuje da estradiol 17β nije ključna tvar u proizvodnji životinja koje se koriste radi proizvodnje hrane jer je primjena dostupnih alternativa (posebno prostaglandina) koje koriste veterinari već prilično uobičajena u državama članicama te da potpuna zabrana primjene estradiola 17β za životinje koje se koriste radi proizvodnje hrane ne bi imala nikakav, ili samo zanemariv, utjecaj na uzgoj tih životinja i njihovu dobrobit.

               (9)

               Primjereno udovoljavanje odgovarajućem zakonodavstvu i eliminacija neprimjerene primjene neodobrenih tvari može se pojačati putem objektivnog informiranja i kampanjama poticanja razine svijesti.

               (10)

               Privremena iznimka osigurana je za primjenu estradiola 17β za poticanje estrusa kod goveda, konja, ovaca ili koza do 14. listopada 2006. S obzirom da učinkoviti alternativni proizvodi postoje i da su već u uporabi te radi osiguravanja visoke razine zaštite zdravlja odabrane u Zajednici, ta se iznimka ne smije obnavljati.

               (11)

               Direktivu 96/22/EZ bi stoga trebalo primjereno izmijeniti,

         DONIJELI SU OVU DIREKTIVU:
   Članak 1.
   Direktiva 96/22/EZ ovime se mijenja kako slijedi:

               1.

               U članku 1. stavku 2., točka (b) zamjenjuje se sljedećim:

                           „(b)

                           ‚terapijska primjena’ znači primjena – na temelju članka 4. ove Direktive – odobrene tvari, na pojedinoj životinji iz uzgoja nakon veterinarskog pregleda, za tretiranje problema plodnosti – uključujući prekid neželjenoga graviditeta – i, u slučaju beta-agonista, u svrhu indukcije tokolize u krava pri teljenju kao i svrhu liječenja respiratornih problema, bolesti pupka i laminitisa te za induciranje tokolize kod kopitara;”.

               2.

               Članak 2. zamjenjuje se sljedećim:
               „Članak 2.
               Države članice zabranjuju stavljanje na tržište tvari navedenih u Prilogu II. za primjenu na bilo kojim životinjama, čiji su meso i proizvodi namijenjeni prehrani ljudi, u svrhe koje su drukčije od onih predviđenih u točki 2. članku 4.”

               3.

               U članku 4. točka 2. podtočka i. zamjenjuje se sljedećim:

                           „i.

                           alil trenbolon koji se primjenjuje oralno, ili beta-agoniste za kopitare, pod uvjetom da se primjenjuju u skladu s uputama proizvođača;”.

               4.

               Članak 5.a briše se.

               5.

               U člancima 3., 6., 7., 8., 11. i 14.a brišu se upute na članak 5.a.

               6.

               U članku 11. stavak 1. zamjenjuje se sljedećim:
               „1.   Treće zemlje čije zakonodavstvo odobrava stavljanje na tržište i primjenu stilbena, derivata stilbena, njihovih soli i estera ili tireostatskih tvari za primjenu kod svih vrsta životinja čiji su meso i proizvodi namijenjeni za prehranu ljudi, ne smiju se pojavljivati na bilo kojem popisu zemalja predviđenom na temelju zakonodavstva Zajednice iz kojih države članice smiju uvoziti životinje iz uzgoja ili životinje akvakulture ili meso ili proizvode dobivene od takvih životinja.”

               7.

               Članak 11.a zamjenjuje se sljedećim:
               „Članak 11.a
               Uzimajući u obzir tvari navedene u Prilogu III., Komisija traži dodatne informacije, uzimajući u obzir nedavne znanstvene podatke iz svih mogućih izvora, te primijenjene mjere održava pod redovitim revizijama radi pravovremene prezentacije Europskom parlamentu i Vijeću bilo kakvih nužnih prijedloga.”

               8.

               Umeće se sljedeći članak:
               „Članak 11.b
               Komisija u suradnji s državama članicama pokreće kampanju za informiranje i podizanje svijesti o potpunoj zabrani estradiola 17β kod životinja koje se koriste za proizvodnju hrane, usmjerenu ka farmerima i veterinarskim organizacijama u EU-u, kao i odgovarajućim organizacijama izvan EU-a koje su izravno ili neizravno uključene u izvoz u EU hrane životinjskog podrijetla obuhvaćene područjem primjene ove Direktive.”

               9.

               Prilog II. zamjenjuje se tekstom koji se pojavljuje u Prilogu ovoj Direktivi.

         Članak 2.
   1.   Države članice donose zakone i druge propise potrebne za usklađenje s ovom Direktivom do 1. siječnja 2009. One Komisiji odmah dostavljaju tekst tih zakona i drugih propisa zajedno s tablicom koja prikazuje korelaciju između njih i ove Direktive.
   Kada države članice donesu te mjere, te mjere prilikom njihove službene objave sadržavaju upute na ovu Direktivu ili se uz njih navesti takva uputa. Načine tog upućivanja određuju države članice.
   2.   Države članice Komisiji dostavljaju odredbe nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Strasbourgu 19. studenoga 2008.

            Za Europski parlament

            Predsjednik

         H-G. PÖTTERING

            Za Vijeće

            Predsjednik

         J.-P. JOUYET

      (1)  SL C 10, 15.1.2008., str. 57.

      (2)  Mišljenje Europskog parlamenta od 5. lipnja 2008. (još nije objavljeno u Službenom listu) i Odluka Vijeća od 20. listopada 2008.

      (3)  SL L 125, 23.5.1996., str. 3.

      (4)  SL L 125 23.5.1996., str. 10.

      PRILOG

            „PRILOG II.
            Popis zabranjenih tvari:

                        Popis A: zabranjene tvari

                                    —

                                    Tireostatske tvari,

                                    —

                                    Stilbeni, derivati stilbena, njihove soli i esteri,

                                    —

                                    Estradiol 17β i njegovi esterima srodni derivati.

                        Popis B: zabranjene tvari s izuzećem

                                    —

                                    Beta-agonisti”


title: Direktiva 2001/104/EZ Europskog parlamenta i Vijeća od 7. prosinca 2001. o izmjeni Direktive Vijeća 93/42/EEZ u vezi s medicinskim proizvodima  Tekst značajan za EGP

text:
               13/Sv. 54

               HR

               Službeni list Europske unije

               70

         32001L0104

               L 006/50

               SLUŽBENI LIST EUROPSKE UNIJE

         DIREKTIVA 2001/104/EZ EUROPSKOG PARLAMENTA I VIJEĆA
   od 7. prosinca 2001.
   o izmjeni Direktive Vijeća 93/42/EEZ u vezi s medicinskim proizvodima
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebni njegov članak 95.,
   uzimajući u obzir prijedlog Komisije,
   uzimajući u obzir mišljenje Gospodarskog i socijalnog odbora,
   u skladu s postupkom utvrđenim u članku 251. Ugovora (1),
   budući da:

               (1)

               Svrha je ove Direktive u područje primjene Direktive 93/42/EEZ (2) uključiti samo one medicinske proizvode koji sadrže, kao sastavni dio, tvari dobivene iz ljudske krvi ili ljudske plazme. Medicinski proizvodi koji sadrže druge tvari dobivene iz ljudskog tkiva ostaju isključeni iz područja primjene spomenute Direktive.

               (2)

               Temeljni cilj svakog pravila kojim se uređuje proizvodnja, raspodjela ili korištenje medicinskih proizvoda mora biti sigurnost javnog zdravstva.

               (3)

               Nacionalne odredbe o sigurnosti i zaštiti zdravlja pacijenata, korisnika i, prema potrebi, ostalih osoba u vezi s korištenjem medicinskih proizvoda trebalo bi uskladiti kako bi jamčile slobodno kretanje takvih proizvoda na unutarnjem tržištu,

         DONIJELI SU OVU DIREKTIVU:
   Članak 1.
   Članak 1. stavak 5. Direktive 93/42/EEZ mijenja se kako slijedi:

               (a)

               točka (c) zamjenjuje se sljedećim:

                           „(c)

                           medicinski proizvodi koje obuhvaća Direktiva 65/65/EEZ, uključujući medicinske proizvode dobivene iz krvi obuhvaćene Direktivom 89/381/EEZ;”;

               (b)

               točka (e) zamjenjuje se sljedećim:

                           „(e)

                           ljudsku krv, krvne proizvode, plazmu ili krvne stanice ljudskog porijekla ili za proizvode koji sadrže takve krvne proizvode, plazmu ili stanice u trenutku stavljanja na tržište, osim proizvoda navedenih u stavku 4.a;”.

         Članak 2.
   Primjena, prijelazne odredbe
   1.   Prije 13. prosinca 2001. države članice donose i objavljuju odredbe potrebne za usklađivanje s ovom Direktivom. One o tome odmah obavješćuju Komisiju.
   Države članice primjenjuju ove mjere koje stupaju na snagu 13. lipnja 2002.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   3.   Države članice poduzimaju potrebne aktivnosti kako bi jamčile da prijavljena tijela, koja su prema članku 16. Direktive 93/42/EEZ odgovorna za utvrđivanje usklađenosti, vode računa o svim mjerodavnim podacima u pogledu karakteristika i učinkovitosti proizvoda koji sadrže stabilne derivate ljudske krvi ili ljudske plazme, uključujući posebno rezultate svih odgovarajućih ispitivanja i ovjere koja je izvršena u okviru postojećih nacionalnih prava i drugih propisa u vezi s takvim proizvodima.
   4.   U razdoblju od pet godina nakon stupanja na snagu ove Direktive, države članice prihvaćaju staviti na tržište proizvode koji sadrže stabilne derivate ljudske krvi ili ljudske plazme koji su usklađeni s pravilima koja vrijede na njihovom području na dan kada ova Direktiva stupa na snagu. Spomenuti proizvodi mogu se staviti u upotrebu u razdoblju od sljedeće dvije godine.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 7. prosinca 2001.

            Za Europski parlament

            Predsjednica

         N. FONTAINE

            Za Vijeće

            Predsjednik

         I. DURANT

      (1)  Mišljenje Europskog parlamenta doneseno 23. listopada 2001. (još nije objavljeno u Službenom listu) i Odluka Vijeća od 3. prosinca 2001.

      (2)  SL L 169, 12.7.1993., str 1. Direktiva kako je zadnje izmijenjena Direktivom 2000/70/EZ Europskog parlamenta i Vijeća (SL L 313, 13.12.2000., str. 22.).


title: Direktiva Komisije 2009/8/EZ od 10. veljače 2009. o izmjeni Priloga I. Direktivi 2002/32/EZ Europskog parlamenta i Vijeća u odnosu na najveće dopuštene količine neizbježnog onečišćenja hrane za životinje kokcidiostaticima ili histomonostaticima za one vrste i/ili kategorije životinja za koje njihovo dodavanje u hrani nije namijenjeno  Tekst značajan za EGP

text:
               03/Sv. 034

               HR

               Službeni list Europske unije

               235

         32009L0008

               L 040/19

               SLUŽBENI LIST EUROPSKE UNIJE

               10.02.2009.

      DIREKTIVA KOMISIJE 2009/8/EZ
   od 10. veljače 2009.
   o izmjeni Priloga I. Direktivi 2002/32/EZ Europskog parlamenta i Vijeća u odnosu na najveće dopuštene količine neizbježnog onečišćenja hrane za životinje kokcidiostaticima ili histomonostaticima za one vrste i/ili kategorije životinja za koje njihovo dodavanje u hrani nije namijenjeno
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2002/32/EZ Europskog parlamenta i Vijeća od 7. svibnja 2002. o nepoželjnim tvarima u hrani za životinje (1), a posebno njezin članak 8. stavak 1.,
   budući da:

               (1)

               Kokcidiostatici i histomonostatici su tvari namijenjene uništavanju ili sprečavanju protozoa, koje mogu, inter alia, biti odobrene za korištenje kao dodaci hrani za životinje u skladu s Uredbom (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja (2). Odobrenja kokcidiostatika i histomonostatika kao dodataka hrani za životinje predviđaju posebne uvjete korištenja, poput životinjskih vrsta ili kategorija za koje su dodaci hrani za životinje namijenjeni.

               (2)

               Subjekti u poslovanju hranom za životinje mogu unutar jednog objekta proizvesti široki spektar hrane za životinje, koja će biti proizvedena jedna za drugom na istoj proizvodnoj liniji. Može se dogoditi da neizbježni ostaci proizvoda zaostanu u proizvodnoj liniji i završe u početku proizvodnje druge hrane za životinje. Ovaj prijenos iz jedne proizvodne serije u drugu naziva se „neizbježno onečišćenje” ili „unakrižna kontaminacija” i može se dogoditi, na primjer, kada se kokcidiostatici ili histomonostatici koriste kao odobreni dodaci hrani za životinje u hrani za životinje. To može imati za posljedicu onečišćenje tehnički neizbježnim ostacima naknadno proizvedene„hrane za životinje za one vrste i/ili kategorije životinja za koje njihovo dodavanje u hrani nije namijenjeno”, tj. hrane za koju uporaba kokcidiostatika ili histomonostatika nije odobrena, poput hrane namijenjene životinjskim vrstama ili kategorijama koje nisu navedene u odobrenju dodatka hrani za životinje. Ova neizbježna unakrižna kontaminacija može se dogoditi u svim fazama proizvodnje i prerade hrane za životinje, ali i tijekom skladištenja i prijevoza hrane za životinje.

               (3)

               Uredba (EZ) br. 183/2005 Europskog parlamenta i Vijeća od 12. siječnja 2005. o utvrđivanju zahtjeva za higijenu hrane za životinje (3) predviđa posebne zahtjeve za poslovanje s hranom za životinje u čijoj se proizvodnji koriste kokcidiostatici i histomonostatici. Posebno, dotični subjekti moraju poduzeti sve odgovarajuće mjere što se tiče objekata i opreme, proizvodnje, skladištenja i prijevoza, kako bi spriječili svaku unakrižnu kontaminaciju, i to u skladu s obvezama predviđenim u člancima 4. i 5. gore spomenute Uredbe. Uspostava najvećih dopuštenih količina neizbježnog onečišćenja hrane za životinje kokcidiostaticima i histomonostaticma za one vrste i/ili kategorije životinja za koje njihovo dodavanje u hrani nije namijenjeno u skladu s Direktivom 2002/32/EZ ne bi smjela utjecati na primarnu obvezu subjekata da primijene dobru proizvođačku praksu koja nastoji izbjeći ovu unakrižnu kontaminaciju. Stoga je još uvijek potreban neprekidan napor dotičnih subjekata da izbjegnu prisutnost takvih nepoželjnih tvari u hrani za životinje.

               (4)

               Uzimajući u obzir primjenu dobre proizvođačke prakse, trebalo bi utvrditi najveću dopuštenu količinu neizbježnog onečišćenja hrane za životinje kokcidiostaticima i histomonostaticma za one vrste i/ili kategorije životinja za koje njihovo dodavanje u hrani nije namijenjeno u skladu s načelom ALARA (onoliko niske koliko se mogu razumno postići). Da bi se proizvođaču hrane omogućilo upravljanje gore spomenutim neizbježnim onečišćenjem, trebalo bi uzeti u obzir stopu onečišćenja od oko 3 % odobrene najveće dopuštene količine kada se radi o hrani za životinje za manje osjetljive životinjske vrste za koje njihovo dodavanje u hrani nije namijenjeno, dok bi se stopa onečišćenja od oko 1 % s odobrene najveće dopuštene količine trebala zadržati za hranu za životinje namijenjenu osjetljivim životinjskim vrstama za koje njihovo dodavanje u hrani nije namijenjeno i „hranu za životinje s propisanom karencijom”, tj. za hranu za životinje koja se koristi u razdoblju prije klanja. Također bi trebalo uzeti u obzir stopu onečišćenja od 1 % za unakrižnu kontaminaciju druge hrane za životinje za ciljne vrste kojoj nisu dodani kokcidiostatici ili histomonostatici, te što se tiče hrane za životinje za one vrste i/ili kategorije životinja za koje njihovo dodavanje u hrani nije namijenjeno „za životinje za proizvodnju hrane”, poput mliječnih krava ili kokoši nesilica, ako postoji dokaz prijenosa s hrane za životinje na hranu životinjskoga podrijetla. Ako se životinje neposredno hrane krmivima ili ako se koristi dopunska krmna smjesa, njihova uporaba u dnevnim obrocima ne bi smjela dovesti do toga da životinje budu izložene višim količinama kokcidiostatika ili histomonostatika od odgovarajućih najvećih dopuštenih količina izloženosti kada se u dnevnim obrocima koristi samo potpuna hrana za životinje.

               (5)

               Kako bi se spriječilo da države članice donesu nacionalne propise koji se odnose na pitanje neizbježnog onečišćenja odobrenih kokcidiostatika ili histomonostatika u hrani za životinje za one vrste i/ili kategorije životinja za koje njihovo dodavanje u hrani nije namijenjeno, te kao rezultat toga, njihovu prisutnost u dobivenoj hrani za životinje, a što bi priječilo funkcioniranje unutarnjeg tržišta, potrebno je u ovom slučaju donijeti usklađena pravila Zajednice.

               (6)

               Aktivne tvari sadržane u odobrenim kokcidiostaticima ili histomonostaticima koje se zbog neizbježnog onečišćenja nađu u hrani za životinje za one vrste i/ili kategorije životinja za koje njihovo dodavanje u hrani nije namijenjeno, trebalo bi smatrati nepoželjnim tvarima u hrani za životinje u smislu Direktive 2002/32/EZ i njihova prisutnost ne bi smjela ugroziti zdravlje životinja, ljudi ili okoliš. Stoga bi trebalo utvrditi najveće dopuštene količine ovih tvari u hrani za životinje u smislu Priloga I. spomenute Direktive, kako bi se spriječili nepoželjni i štetni učinci.

               (7)

               Ako su utvrđene NDK-e u okviru Uredbe Vijeća (EEZ) br. 2377/90 od 26. lipnja 1990. o utvrđivanju postupka Zajednice za određivanje najvećih dopuštenih količina rezidua veterinarsko-medicinskih proizvoda u hrani životinjskog podrijetla (4) ili u okviru Uredbe (EZ) br. 1831/2003, trebalo bi osigurati sukladnost dotičnim odredbama pri uspostavi najvećih dopuštenih količina neizbježnog onečišćenja kokcidiostatika ili histomonostatika u hrani za životinje za one vrste i/ili kategorije životinja za koje njihovo dodavanje u hrani nije namijenjeno.

               (8)

               Pojava neizbježnog onečišćenja kokcidiostaticima ili histomonostaticima u hrani za životinje za one vrste i/ili kategorije životinja za koje njihovo dodavanje u hrani nije namijenjeno, čak i ispod najvećih dopuštenih količina koje bi trebalo utvrditi u skladu s Direktivom 2002/32/EZ, može za posljedicu imati prisutnost rezidua ovih tvari u hrani životinjskog podrijetla. Stoga su, u svrhu zaštite javnoga zdravlja i ako još ne postoji najveća dopuštena količina (NDK) utvrđena za posebnu dotičnu hranu, najveća odstupanja u prisutnosti aktivnih tvari sadržanih u kokcidiostaticima ili histomonostaticima donesena u Uredbi Komisije (EZ) br. 124/2009 od 10. veljače 2009. o određivanju najvećih dopuštenih količina kokcidiostatika ili histomonostatika u hrani koji su posljedica neizbježnog onečišćenja tim tvarima u hrani za životinje za one vrste i/ili kategorije životinja za koje njihovo dodavanje u hrani nije namijenjeno (5), u kontekstu Uredbe Vijeća (EEZ) br. 315/93 o utvrđivanju postupaka Zajednice za kontaminante u hrani (6).

               (9)

               Na zahtjev Komisije, Europska agencija za sigurnost hrane (Agencija) usvojila je nekoliko mišljenja (7) o postojećim opasnostima za zdravlje životinja i javno zdravlje kao posljedici neizbježnog onečišćenja kokcidiosticima ili histomonostaticima koji su odobreni kao dodaci hrani za životinje u hrani za životinje za one vrste i/ili kategorije životinja za koje njihovo dodavanje u hrani nije namijenjeno. Za svaki kokcidiostatik ili histomonostatik odobren kao dodatak hrani za životinje ocjena Agencije uzela je u obzir hipotetske stope onečišćenja od 2 %, 5 % i 10 % hrane za životinje za one vrste i/ili kategorije životinja za koje njihovo dodavanje u hrani nije namijenjeno koja je proizvedena nakon hrane za životinje proizvedene s najvećom odobrenom količinom kokcidiostatika ili histomonostatika.

               (10)

               Uzimajući u obzir zaključke pojedinačnih znanstvenih mišljenja, može se navesti da je Agencija općenito zaključila kako postoji mala vjerojatnost da prisutnost kokcidiostatika ili histomonostatika odobrenih kao dodataka hrani za životinje, u hrani za životinje za one vrste i/ili kategorije životinja za koje njihovo dodavanje u hrani nije namijenjeno, koje proizlaze iz neizbježnog onečišćenja te uzimajući u obzir sve mjere predostrožnosti, može imati štetne učinke na zdravlje životinja, te da je opasnost za potrošače, za zdravlje zbog unošenja rezidua iz životinjskih proizvoda izloženih unakrižno zagađenoj hrani za životinje zanemariva.

               (11)

               Uzimajući u obzir mišljenja Agencije i trenutačno različite pristupe primijenjene u državama članicama da bi se riješilo pitanje neizbježne unakrižne kontaminacije, predlaže se odrediti najveće dopuštene količine za hranu za životinje kako je utvrđeno u prilozima ove Direktive, u svrhu osiguranja pravilnog funkcioniranja unutarnjeg tržišta i zaštite zdravlja životinja i javnoga zdravlja.

               (12)

               Uspostava najvećih dopuštenih količina nepoželjnih tvari u hrani za životinje trebala bi se provesti prilagodbom Priloga I. Direktivi 2002/32/EZ kao što je predviđeno u članku 8. stavku 1. dotične Direktive. Kod prilagodbe tehničkih odredbi u Prilogu I. Direktivi 2002/32/EZ, uzet je u obzir razvoj znanstvenih i tehničkih saznanja razmatranjem znanstvenih mišljenja Agencije i razvoja analitičkih metoda u odnosu na hranu za životinje. Odredbe predviđene u Prilogu trebalo bi pregledati najkasnije do 1. srpnja 2011. kako bi se u obzir uzeo razvoj znanstvenih i tehničkih saznanja.

               (13)

               Najveće dopuštene količine navedene u Prilogu ovoj Direktivi trebale bi se stalno prilagođavati uvjetima uporabe predviđenim u odobrenjima kokcidiostatika i histomonostatika kao dodataka hrani za životinje. S obzirom na mogućnost nastanka vremenskog razmaka između odobrenja – ili preinake, obustave ili opoziva odobrenja - kokcidiostatika i histomonostatika kao dodataka hrani za životinje i izmjene najvećih dopuštenih količina utvrđenih u prilozima ove Direktive koje iz toga proizlaze, ova izmjena ne bi trebala dovoditi u pitanje količine kokcidiostatika ili histomonostatika koji su odobreni kao dodaci hrani za životinje u okviru Uredbe (EZ) br. 1831/2003.

               (14)

               Zahvaljujući činjenici da neizbježno onečišćenje kokcidiostaticima ili histomonostaticima u hrani za životinje za one vrste i/ili kategorije životinja za koje njihovo dodavanje u hrani nije namijenjeno može za posljedicu imati prisutnost ovih tvari kao kontaminanta u dobivenoj hrani životinjskog podrijetla, potreban je sveobuhvatni i integrirani pristup kako bi se ovo pitanje riješilo putem istovremenog donošenja i primjene ove Direktive, utvrđujući najveće dopuštene količine neizbježnog onečišćenja kokcidiostaticima ili histomonostaticima u hrani za životinje za one vrste i/ili kategorije životinja za koje njihovo dodavanje u hrani nije namijenjeno i Uredbe Komisije, utvrđujući iz toga proizašle najveće dopuštene količine prisutnosti ovih tvari u hrani.

               (15)

               Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU DIREKTIVU:
   Članak 1.
   Prilog I. Direktivi 2002/32/EZ mijenja se u skladu s Prilogom ovoj Direktivi.
   Članak 2.
   Države članice donose zakone i druge propise potrebne za usklađivanje s ovom Direktivom najkasnije do 1. srpnja 2009. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive. Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 10. veljače 2009.

            Za Komisiju

         Androulla VASSILIOU

            Član Komisije

      (1)  SL L 140, 30.5.2002., str. 10.

      (2)  SL L 268, 18.10.2003., str. 29.

      (3)  SL L 35, 8.2.2005., str. 1.

      (4)  SL L 224, 18.8.1990., str. 1.

      (5)  SL L 40, 11.2.2009., str. 7.

      (6)  SL L 37, 13.2.1993., str. 1.

      (7)  Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za one vrste i/ili kategorije životinja za koje njihovo dodavanje u hrani nije namijenjeno lasalocidom odobrenim za korištenje kao dodatak hrani za životinje, The EFSA Journal (2007) 553, 1-46.
   http://www.efsa.europs.eu/cs/BlobServer/Scientific_Opinion/CONTAM_ej553_lasalocid_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za one vrste i/ili kategorije životinja za koje njihovo dodavanje u hrani nije namijenjeno narasinom odobrenim za korištenje kao dodatak hrani za životinje, The EFSA Journal (2007) 552, 1-35
   http://www.efsa.europs.eu/cs/BlobServer/Scientific_Opinion/CONTAM_ej552_narasin_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za one vrste i/ili kategorije životinja za koje njihovo dodavanje u hrani nije namijenjeno maduramicinom odobrenim za korištenje kao dodatak hrani za životinje, EFSA Journal (2008) 594, 1-30.
   http://www.efsa.europs.eu/cs/BlobServer/Scientific_Opinion/CONTAM_ej594_maduramicin_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno semduramicinom odobrenim za korištenje kao dodatak hrani za životinje, EFSA Journal (2008) 593, 1-27.
   http://www.efsa.europs.eu/cs/BlobServer/Scientific_Opinion/contam_op_ej593_semduramicin_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno salinomicinom odobrenim za korištenje kao dodatak hrani za životinje, EFSA Journal (2008) 591, 1-38.
   http://www.efsa.europs.eu/cs/BlobServer/Scientific_Opinion/contam_op_ej591_salinomicin_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno monensinom odobrenim za korištenje kao dodatak hrani za životinje, EFSA Journal (2008) 592, 1-40.
   http://www.efsa.europs.eu/cs/BlobServer/Scientific_Opinion/contam_op_ej592_monensin_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno halofuginon hidrobromidom odobrenim za korištenje kao dodatak hrani za životinje, EFSA Journal (2008) 657, 1-31.
   http://www.efsa.europs.eu/cs/BlobServer/Scientific_Opinion/contam_op_ej657_halofuginon_en.pdf?ssbinary=true
   Mišljenje sa znanstvene panel-rasprave o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno dekokvinatom odobrenim za korištenje kao dodatak hrani za životinje, EFSA Journal (2008) 656, 1-26.
   http://www.efsa.europs.eu/cs/BlobServer/Scientific_Opinion/contam_op_ej656_dekokvinat_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno robenidinom odobrenim za korištenje kao dodatak hrani za životinje, EFSA Journal (2008) 655, 1-29.
   http://www.efsa.europs.eu/cs/BlobServer/Scientific_Opinion/contam_op_ej655_robenidin_en,0.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno nikarbazinom odobrenim za korištenje kao dodatak hrani za životinje, EFSA Journal (2008) 690, 1-34.
   http://www.efsa.europs.eu/cs/BlobServer/Scientific_Opinion/contam_op_ej690_nikarbazin_en.pdf?ssbinary=true
   Mišljenje znanstvenog skupa o kontaminantima u prehrambenom lancu na zahtjev Europske komisije za unakrižnu kontaminaciju hrane za životinje za one vrste i/ili kategorije životinja za koje njihovo dodavanje u hrani nije namijenjeno e diklazurilom odobrenim za korištenje kao dodatak hrani za životinje, EFSA Journal (2008) 716, 1-31.
   http://www.efsa.europs.eu/cs/BlobServer/Scientific_Opinion/contam_op_ej716_diklazuril_en.pdf?ssbinary=true
   PRILOG
   Sljedeće se točke dodaju u Prilog I. Direktivi 2002/32/EZ:

                  „Nepoželjne tvari

                  Proizvodi namijenjeni za hranu za životinje (1)

                  Najveća dopuštena količina u mg/kg (ppm) kada je udio vlage u hrani za životinje, preračunat na 12 %

                              1.

                              Lasalocid natrij

                  Krmiva

                  1,25

                  Krmna smjesa za

                              —

                              pse, telad, kuniće, kopitare, mliječne životinje, svu perad koja služi za proizvodnju jaja, purane (> 12 tjedana) i pilenke koje se uzgajaju za nesenje (> 16 tjedana);

                  1,25

                              —

                              piliće za tov, pilenke koje se uzgajaju za nesenje (< 16 tjedana) i purane (< 12 tjedana) za razdoblje prije klanja u kojem je uporaba lasalocid natrija zabranjena (hrana za životinje koja ima propisanu karenciju);

                  1,25

                              —

                              druge životinjske vrste.

                  3,75

                  Premiksi namijenjeni za hranu za životinje u kojima nije odobrena uporaba lasalocid natrija.

                      (2)

                              2.

                              Narazin

                  Krmiva

                  0,7

                  Krmne smjese za

                              —

                              purane, kuniće, kopitare, svu perad koja služi za proizvodnju jaja i pilenke koje se uzgajaju za nesenje (> 16 tjedana);

                  0,7

                              —

                              piliće za tov za razdoblje prije klanja u kojem je uporaba narazina zabranjena (hrana za životinje koja ima propisanu karenciju);

                  0,7

                              —

                              druge životinjske vrste.

                  2,1

                  Premiksi namijenjeni za hranu za životinje u kojoj nije odobrena uporaba narazina.

                      (2)

                              3.

                              Salinomicin natrij

                  Krmiva

                  0,7

                  Krmne smjese za

                              —

                              kopitare, purane, svu perad koja služi za proizvodnju jaja i pilenke koje se uzgajaju za nesenje (> 12 tjedana);

                  0,7

                              —

                              piliće za tov, pilenke koje se uzgajaju za nesenje (< 12 tjedana) i kuniće za tov za razdoblje prije klanja u kojem je uporaba salinomicin natrija zabranjena (hrana za životinje koja ima propisanu karenciju);

                  0,7

                              —

                              druge životinjske vrste.

                  2,1

                  Premiksi namijenjeni za hranu za životinje u kojoj nije odobrena uporaba salinomicin natrija.

                      (2)

                              4.

                              Monenzin natrij

                  Krmiva

                  1,25

                  Krmne smjese za

                              —

                              kopitare, pse, male preživače (ovce i koze), patke, goveda, mliječna goveda, svu perad koja služi za proizvodnju jaja, pilenke uzgajane za nesenje (> 16 tjedana) i purane (> 16 tjedana);

                  1,25

                              —

                              piliće za tov, pilenke uzgajane za nesenje (< 16 tjedana) i purane (< 16 tjedana) za razdoblje prije klanja u kojem je uporaba monensin natrija zabranjena (hrana za životinje koja ima propisanu karenciju);

                  1,25

                              —

                              druge životinjske vrste.

                  3,75

                  Premiksi namijenjeni za hranu za životinje u kojoj nije odobrena uporaba monensin natrija.

                      (2)

                              5.

                              Semduramicin natrij

                  Krmiva

                  0,25

                  Krmne smjese za

                              —

                              svu perad koja služi za proizvodnju jaja i pilenke uzgajane za nesenje (> 16 tjedana);

                  0,25

                              —

                              piliće za tov za razdoblje prije klanja u kojem je uporaba semduramicin natrija zabranjena (hrana za životinje koja ima propisanu karenciju);

                  0,25

                              —

                              druge životinjske vrste.

                  0,75

                  Premiksi namijenjeni za hranu za životinje u kojoj nije odobrena uporaba semduramicin natrija.

                      (2)

                              6.

                              Maduramicin amonij alfa

                  Krmiva

                  0,05

                  Krmne smjese za

                              —

                              kopitare, kuniće, purane (> 16 tjedana), svu perad koja služi za proizvodnju jaja i pilenke uzgajane za nesenje (> 16 tjedana);

                  0,05

                              —

                              piliće za tov i purane (< 16 tjedana) tov za razdoblje prije klanja u kojem je uporaba maduramicin amonija alfa zabranjena (hrana za životinje koja ima propisanu karenciju);

                  0,05

                              —

                              druge životinjske vrste.

                  0,15

                  Premiksi namijenjeni za hranu za životinje u kojoj nije odobrena uporaba maduramicin amonija alfa

                      (2)

                              7.

                              Robenidin hidroklorid

                  Krmiva

                  0,7

                  Krmne smjese za

                              —

                              svu perad koja služi za proizvodnju jaja i pilenke uzgajane za nesenje (> 16 tjedana);

                  0,7

                              —

                              piliće za tov, kuniće za tov i uzgoj i purane za razdoblje prije klanja u kojem je uporaba robenidin hidroklorida zabranjena (hrana za životinje koja ima propisanu karenciju);

                  0,7

                              —

                              druge životinjske vrste.

                  2,1

                  Premiksi namijenjeni za hranu za životinje u kojoj nije odobrena uporaba robenidin hidroklorida.

                      (2)

                              8.

                              Dekokvinat

                  Krmiva

                  0,4

                  Krmne smjese za

                              —

                              svu perad koja služi za proizvodnju jaja i pilenke uzgajane za nesenje (> 16 tjedana);

                  0,4

                              —

                              piliće za tov za razdoblje prije klanja u kojem je uporaba dekokvinata zabranjena (hrana za životinje koja ima propisanu karenciju);

                  0,4

                              —

                              druge životinjske vrste.

                  1,2

                  Premiksi za namijenjeni za hranu za životinje u kojoj nije odobrena uporaba dekokvinata.

                      (2)

                              9.

                              Halofuginon hidrobromid

                  Krmiva

                  0,03

                  Krmne smjese za

                              —

                              svu perad koja služi za proizvodnju jaja, pilenke uzgajane za nesenje (> 16 tjedana) i purane (> 12 tjedana)

                  0,03

                              —

                              piliće za tov i purane (< 12 tjedana) za razdoblje prije klanja u kojem je uporaba halofuginon hidrobromida zabranjena (hrana za životinje koja ima propisanu karenciju);

                  0,03

                              —

                              druge životinjske vrste osim pilenke uzgajane za nesenje (< 16 tjedana).

                  0,09

                  Premiksi namijenjeni za hranu za životinje u kojoj nije odobrena uporaba halofuginon hidrobromida.

                      (2)

                              10.

                              Nikarbazin

                  Krmiva

                  0,5

                  Krmne smjese za

                              —

                              kopitare, svu perad koja služi za proizvodnju jaja i pilenke uzgajane za nesenje (> 16 tjedana),

                  0,5

                              —

                              piliće za tov za razdoblje prije klanja u kojem je uporaba nikarbazina zabranjena (hrana za životinje koja se povlači sa tržišta);

                  0,5

                              —

                              druge životinjske vrste.

                  1,5

                  Premiksi namijenjeni za hranu za životinje u kojoj nije odobrena uporaba nikarbazina.

                      (2)

                              11.

                              Diklazuril

                  Krmiva

                  0,01

                  Krmne smjese za

                              —

                              svu perad koja služi za proizvodnju jaja, pilenke uzgajane za nesenje (> 16 tjedana) i purane za tov (> 12 tjedana);

                  0,01

                              —

                              kuniće za tov i uzgoj za razdoblje prije klanja u kojem je uporaba diklazurila zabranjena (hrana za životinje koja ima propisanu karenciju);

                  0,01

                              —

                              druge životinjske vrste osim pilenki uzgajanih za nesenje (< 16 tjedana), piliće za tov i purane za tov (< 12 tjedana).

                  0,03

                  Premiksi namijenjeni za hranu za životinje u kojoj nije odobrena uporaba diklazurila.

                      (2)

      (1)  Ne dovodeći u pitanje odobrene dopuštene količine u okviru Uredbe (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje koji se koriste u hranidbi životinja.

      (2)  Najveća dopuštena količina tvari u premiksu koncentracija je koja neće rezultirati količinom tvari višom od 50 % najvećih dopuštenih količina utvrđenih u hrani za životinje ako se pridržava uputa za korištenje premiksa.”


title: Direktiva Komisije 2006/83/EZ od 23. listopada 2006. o prilagodbi Direktive 2002/4/EZ o registraciji gospodarstava u kojima se drže kokoši nesilice, obuhvaćenih Direktivom Vijeća 1999/74/EZ, zbog pristupanja Bugarske i Rumunjske

text:
               03/Sv. 51

               HR

               Službeni list Europske unije

               154

         32006L0083

               L 362/97

               SLUŽBENI LIST EUROPSKE UNIJE

         DIREKTIVA KOMISIJE 2006/83/EZ
   od 23. listopada 2006.
   o prilagodbi Direktive 2002/4/EZ o registraciji gospodarstava u kojima se drže kokoši nesilice, obuhvaćenih Direktivom Vijeća 1999/74/EZ, zbog pristupanja Bugarske i Rumunjske
   KOMISIJA EUROPSKIH ZAJEDNICA,
   uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3.,
   uzimajući u obzir Akt o pristupanju Bugarske i Rumunjske, a posebno njegov članak 56.,
   budući da:

               (1)

               U skladu s člankom 56. Akta o pristupanju, u slučaju kada je zbog pristupanja potrebna prilagodba akata koji ostaju na snazi i nakon 1. siječnja 2007., a potrebne prilagodbe nisu predviđene Aktom o pristupanju ili njegovim prilozima, Komisija usvaja potrebne prilagodbe u svim slučajevima kada je Komisija donijela izvorni akt.

               (2)

               U Završnom aktu Konferencije na kojoj je sastavljen Ugovor o pristupanju navodi se da su visoke ugovorne stranke postigle politički sporazum o nizu prilagodbi akata institucija potrebnih zbog pristupanja te da su pozvale Vijeće i Komisiju da usvoje te prilagodbe prije pristupanja, upotpunjene i ažurirane prema potrebi, kako bi se u obzir uzeo razvoj zakonodavstva Unije.

               (3)

               Stoga je potrebno na odgovarajući način izmijeniti Direktivu Komisije 2002/4/EZ od 30. siječnja 2002. o registraciji gospodarstava u kojima se drže kokoši nesilice, obuhvaćenih Direktivom Vijeća 1999/74/EZ (1).

         DONIJELA JE OVU DIREKTIVU:
   Članak 1.
   Direktiva 2002/4/EZ mijenja se kako je određeno u Prilogu.
   Članak 2.
   1.   Države članice donose i objavljuju, najkasnije do datuma pristupanja Bugarske i Rumunjske Europskoj uniji, zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredbi i korelacijsku tablicu između tih odredbi i ove Direktive.
   One primjenjuju te odredbe od datuma pristupanja Bugarske i Rumunjske Europskoj uniji.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredbi nacionalnog zakonodavstva koje donesu u područjima obuhvaćenim ovom Direktivom.
   Članak 3.
   Ova Direktiva stupa na snagu podložno o i na dan stupanja na snagu Ugovora o pristupanju Bugarske i Rumunjske.
   Članak 4.
   Ova je Direktiva upućena državama članicama.

      Sastavljeno u Bruxellesu 23. listopada 2006.

            Za Komisiju

         Olli REHN

            Član Komisije

      (1)  SL L 30, 31.1.2002., str. 44.

      PRILOG

         POLJOPRIVREDA

      VETERINARSKO I FITOSANITARNO ZAKONODAVSTVO

         VETERINARSKO ZAKONODAVSTVO

      32002 L 0004: Direktiva Komisije 2002/4/EZ od 30. siječnja 2002. o registraciji gospodarstava u kojima se drže kokoši nesilice, obuhvaćenih Direktivom Vijeća 1999/74/EZ (SL L 30, 31.1.2002., str. 44.), kako je izmijenjena:

                  —

                  12003 T: Aktom o uvjetima pristupanja i prilagodbama ugovora – pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike (SL L 236, 23.9.2003., str. 33.)

            Popis iz dijela 2.2. Priloga zamjenjuje se sljedećim:

                     „AT

                     Austrija

                     BE

                     Belgija

                     BG

                     Bugarska

                     CY

                     Cipar

                     CZ

                     Češka

                     DE

                     Njemačka

                     DK

                     Danska

                     EE

                     Estonija

                     EL

                     Grčka

                     ES

                     Španjolska

                     FI

                     Finska

                     FR

                     Francuska

                     HU

                     Mađarska

                     IE

                     Irska

                     IT

                     Italija

                     LT

                     Litva

                     LU

                     Luksemburg

                     LV

                     Latvija

                     MT

                     Malta

                     NL

                     Nizozemska

                     PL

                     Poljska

                     PT

                     Portugal

                     RO

                     Rumunjska

                     SE

                     Švedska

                     SI

                     Slovenija

                     SK

                     Slovačka

                     UK

                     Ujedinjena Kraljevina”


title: Direktiva (EU) 2015/254 Europskog parlamenta i Vijeća od 11. veljače 2015. o stavljanju izvan snage Direktive Vijeća 93/5/EEZ o pomoći Komisiji i suradnji država članica u znanstvenom razmatranju pitanja koja se odnose na hranu  Tekst značajan za EGP

text:
               18.2.2015

               HR

               Službeni list Europske unije

               L 43/1

         DIREKTIVA (EU) 2015/254 EUROPSKOG PARLAMENTA I VIJEĆA
   od 11. veljače 2015.
   o stavljanju izvan snage Direktive Vijeća 93/5/EEZ o pomoći Komisiji i suradnji država članica u znanstvenom razmatranju pitanja koja se odnose na hranu
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   u skladu s redovnim zakonodavnim postupkom (2),
   budući da:

               (1)

               U okviru programa za prikladnost i učinkovitost propisa (REFIT) Komisija je dužna osigurati jednostavan, jasan, stabilan i predvidljiv regulatorni okvir za poduzeća, radnike i građane.

               (2)

               Cilj Direktive Vijeća 93/5/EEZ (3) jest osigurati neometan rad Znanstvenog odbora za hranu promicanjem znanstvene podrške iz država članica tom odboru i organiziranjem suradnje s odgovarajućim nacionalnim tijelima o znanstvenim pitanjima u području sigurnosti prehrambenih proizvoda.

               (3)

               U skladu s Uredbom (EZ) br. 178/2002 Europskog parlamenta i Vijeća (4) zadaće Znanstvenog odbora za hranu iz Direktive 93/5/EEZ prenesene su na Europsku agenciju za sigurnost hrane (EFSA) i te su zadaće trenutačno propisane Uredbom (EZ) br. 178/2002.

               (4)

               Odluka Komisije 97/579/EZ (5) kojom je osnovan Znanstveni odbora za hranu stavljena je izvan snage Odlukom Komisije 2004/210/EZ (6).

               (5)

               U skladu s Uredbom (EZ) br. 178/2002 EFSA je također postala nadležno tijelo za promicanje znanstvene suradnje s državama članicama i odgovarajućim nacionalnim tijelima koja djeluju u područjima koja su u okviru misije EFSA-e. Člankom 22. Uredbe (EZ) br. 178/2002 posebno se predviđa da EFSA treba djelovati u bliskoj suradnji s nadležnim tijelima u državama članicama i da države članice trebaju surađivati s EFSA-om kako bi osigurale ostvarenje njezine misije.

               (6)

               Direktiva 93/5/EEZ postala je stoga suvišna i trebalo bi je staviti izvan snage,

         DONIJELI SU OVU DIREKTIVU:
   Članak 1.
   Direktiva 93/5/EEZ stavlja se izvan snage.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 29. veljače 2016. One o tome odmah obavješćuju Komisiju.
   Kada države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.
   2.   Države članice Komisiji dostavljaju tekst glavnih mjera nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Strasbourgu 11. veljače 2015.

            Za Europski parlament

            Predsjednik

         M. SCHULZ

            Za Vijeće

            Predsjednica

         Z. KALNIŅA-LUKAŠEVICA

      (1)  SL C 451, 16.12.2014., str. 157.

      (2)  Stajalište Europskog parlamenta od 16. prosinca 2014. (još nije objavljeno u Službenom listu) i odluka Vijeća od 27. siječnja 2015.

      (3)  Direktiva Vijeća 93/5/EEZ od 25. veljače 1993. o pomoći Komisiji i suradnji država članica u znanstvenom razmatranju pitanja koja se odnose na hranu (SL L 52, 4.3.1993., str. 18.).

      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.)

      (5)  Odluka Komisije 97/579/EZ od 23. srpnja 1997. o osnivanju znanstvenih odbora u području zdravlja potrošača i sigurnosti hrane (SL L 237, 28.8.1997., str. 18.).

      (6)  Odluka Komisije 2004/210/EZ od 3. ožujka 2004. o osnivanju znanstvenih odbora u području sigurnosti potrošača, javnog zdravlja i okoliša (SL L 66, 4.3.2004., str. 45.).


title: 91/672/EEZ: Direktiva Vijeća od 16. prosinca 1991. o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima

text:
               06/Sv. 12

               HR

               Službeni list Europske unije

               4

         31991L0672

               L 373/29

               SLUŽBENI LIST EUROPSKE UNIJE

         DIREKTIVA VIJEĆA
   od 16. prosinca 1991.
   o uzajamnom priznavanju nacionalnih svjedodžbi zapovjednika za prijevoz putnika i robe unutarnjim vodnim putovima
   (91/672/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 75.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da je primjereno raditi na uvođenju zajedničkih odredaba o plovidbi plovila za plovidbu unutarnjim vodnim putovima u Zajednici;
   budući da je radi promicanja slobodne plovidbe na unutarnjim vodnim putovima u Zajednici kao prvi korak primjereno postići uzajamno priznavanje nacionalnih svjedodžbi zapovjednika za prijevoz putnika i robe unutarnjim vodnim putovima;
   budući da je za plovidbu određenim unutarnjim vodnim putovima potrebno zadovoljiti dodatne zahtjeve u pogledu poznavanja lokalnih okolnosti,
   DONIJELO JE OVU DIREKTIVU:
   Članak 1.
   Za potrebe ove Direktive, nacionalne svjedodžbe zapovjednika za prijevoz putnika i robe unutarnjim vodnim putovima iz Priloga I. dijele se na:

               Skupinu A:

               nacionalne svjedodžbe zapovjednika koje vrijede za vodne putove pomorskog karaktera navedene u Prilogu II.,

               Skupinu B:

               nacionalne svjedodžbe zapovjednika koje vrijede za druge vodne putove u Zajednici, s izuzetkom rijeka Rajne, Lek i Waal.

         Članak 2.
   Podložno odredbama članka 3. stavka 5., dozvola zapovjednika za plovidbu Rajnom izdana u skladu s revidiranom Konvencijom o plovidbi Rajnom vrijedi za sve vodne putove u Zajednici.
   Članak 3.
   1.   Sve države članice priznaju valjanost svjedodžbi zapovjednika koje su još uvijek na snazi i navedene su u skupini A u Prilogu I. za plovidbu vodnim putovima pomorskog karaktera navedenima u Prilogu II. kao da su one same izdale te svjedodžbe.
   2.   Države članice uzajamno priznaju valjanost svjedodžbi zapovjednika koje su još uvijek na snazi i navedena su u skupini B Priloga I. za plovidbu njihovim unutarnjim vodnim putovima, osim onih za koje je potrebna dozvola za plovidbu Rajnom ili koja su navedena u Prilogu II., kao da su same izdale svjedodžbe.
   3.   Država članica može priznati svjedodžbu zapovjednika navedenu u skupini A ili skupini B Priloga I. pod jednakim uvjetima o najmlađoj dobi, koji vrijede u toj državi članici za izdavanje svjedodžbi zapovjednika u istoj skupini.
   4.   Država članica može ograničiti priznavanje svjedodžbi zapovjednika na one kategorije plovila za koje ta svjedodžba vrijedi u državi članici koja ju je izdala.
   5.   Podložno savjetovanju s Komisijom i drugim državama članicama, država članica može zahtijevati da za plovidbu određenim vodnim putovima, osim vodnim putovima pomorskog karaktera navedenima u Prilogu II., zapovjednici zadovoljavaju dodatne uvjete u pogledu poznavanja lokalnih okolnosti jednakih onima za nacionalne zapovjednike.
   6.   Ova Direktiva ne sprečava državu članicu da od zapovjednika koji plovilima prevoze opasne tvari na njezinome državnom području zahtijeva dodatno znanje.
   Države članice kao dokaz tog znanja priznaju uvjerenje izdano u skladu s brojem 10 170 ADNR-a.
   Članak 4.
   Komisija prema potrebi poduzima potrebne korake radi prilagođavanja popisa svjedodžbi iz Priloga I. u skladu s postupkom utvrđenim u članku 7.
   Članak 5.
   Vijeće najkasnije do 31. prosinca 1994. odlučuje kvalificiranom većinom o zajedničkim odredbama u pogledu plovidbe plovila za plovidbu unutarnjim vodnim putovima za prijevoz robe i putnika na temelju prijedloga Komisije kojeg treba podnijeti najkasnije do 31. prosinca 1993.
   Članak 6.
   Države članice donose zakone i druge propise potrebne za usklađivanje s ovom Direktivom najkasnije do 1. siječnja 1993. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 7.
   1.   Za potrebe primjene članka 4., Komisiji pomaže odbor sastavljen od predstavnika država članica kojim predsjedava predstavnik Komisije.
   2.   Predstavnik Komisije odboru podnosi nacrt izmjene Priloga I. Odbor daje svoje mišljenje o nacrtu u roku kojega predsjednik može odrediti u skladu s hitnošću predmeta. Mišljenje se donosi većinom utvrđenom u članku 148. stavku 2. Ugovora u slučaju odluke koju Vijeće treba donijeti na prijedlog Komisije. Glasovi predstavnika država članica unutar odbora se ponderiraju na način utvrđen u tom članku. Predsjednik ne glasuje.
   Komisija donosi izmjenu Priloga I. ako je ona u skladu s mišljenjem odbora.
   Ako planirana izmjena nije u skladu s mišljenjem odbora ili ako mišljenje nije dano, Komisija bez odgađanja Vijeću podnosi prijedlog koji se odnosi na mjere koje je potrebno poduzeti. Vijeće donosi odluku kvalificiranom većinom.
   Ako u roku od tri mjeseca nakon upućivanja Vijeću ono nije donijelo odluku, Komisija donosi predloženu izmjenu.
   Članak 8.
   Ova je Direktiva upućena državama članicama.

      Sastavljeno u Bruxellesu 16. prosinca 1991.

            Za Vijeće

            Predsjednik

         H. MAĲ-WEGGEN

      (1)  SL C 120, 7.5.1988., str. 7.

      (2)  SL C 12, 16.1.1989., str. 41.

      (3)  SL C 318, 12.12.1988., str. 18.
   PRILOG I.
   POPIS NACIONALNIH SVJEDODŽBI ZAPOVJEDNIKA ZA PRIJEVOZ PUTNIKA I ROBE UNUTARNJIM VODNIM PUTOVIMA IZ ČLANKA 1. OVE DIREKTIVE

               SKUPINA A:

                  Svjedodžbe zapovjednika koje vrijede za vodne putove pomorskog karaktera navedene u Prilogu II.

                              Kraljevina Belgija

                                       —

                                       „Brevet de conduite A (arręté royal no … du …)”/„Vaarbrevet A (Koninklijk Besluit nr. … van …)”.

                              Savezna Republika Njemačka

                                       —

                                       „Schifferpatent” s dodanom valjanosti za „Seeschiffahrtsstrassen” (Binnenschifferpatentverordnung 7.12.1981.).

                              Francuska Republika

                                       —

                                       Certificat général de capacité de catégorie „A” koji nosi pečat koji potvrđuje valjanost svjedodžbe na vodnim putovima skupine A (2. zona plovidbe u smislu Direktive 82/714/EEZ) (1) (décret du 23 juillet 1991., Journal officiel du 28 juillet 1991.),

                                       —

                                       „Certificats spéciaux de capacité” koji nosi pečat koji potvrđuje valjanost svjedodžbe o vodnim putovima skupine A (2. zona plovidbe u smislu Direktive 82/714/EEZ) (décret du 23 juillet 1991., Journal officiel du 28 juillet 1991.).

                              Kraljevina Nizozemska

                                       —

                                       „Groot Vaarbewijs II” (Binnenschepenwet, Staatsblad 1981, nr. 678).

               SKUPINA B:

                  Svjedodžbe zapovjednika u Zajednici, s izuzetkom rijeka Rajne, Lek i Waal

                              Kraljevina Belgija

                                       —

                                       „Brevet de conduite B (arręté royal no … du …)”/„Vaarbrevet B (Koninklijk Besluit nr. … van …)”.

                              Savezna Republika Njemačka

                                       —

                                       „Schifferpatent” (Binnenschifferpatentverordnung 7.12.1981.).

                              Francuska Republika

                                       —

                                       Certificat général de capacité de catégorie „A”, koji ne nosi pečat koji potvrđuje valjanost svjedodžbe na vodnim putovima skupine A (2. zona plovidbe u smislu Direktive 82/714/EEZ) (décret du 23 juillet 1991., Journal officiel du 28 juillet 1991.),

                                       —

                                       „Certificats spéciaux de capacité” koji ne nosi pečat koji potvrđuje valjanost svjedodžbe na plovnim putovima skupine A (2. zona plovidbe u smislu Direktive 82/714/EEZ) (décret du 23 juillet 1991., Journal officiel du 28 juillet 1991.).

                              Kraljevina Nizozemska

                                       —

                                       „Groot Vaarbewijs I” (Binnenschepenwet, Staatsblad 1981, nr. 678).

      (1)  SL L 301, 28.10.1982., str. 1.
   PRILOG II.
   POPIS VODNIH PUTOVA POMORSKOG KARAKTERA IZ ČLANKA 2. DIREKTIVE

      Kraljevina Belgija

   Maritime Scheldt

      Savezna Republika Njemačka

   Zona 1 i zona 2 Priloga I. Direktivi 82/714/EEZ

      Kraljevina Nizozemska

   Dollard, Eems, Waddenzee, IJsselmeer, Istočni i Zapadni Scheldt